cyanic-selkie/wikianc huggingface dataset:
সিঁদুর
সিঁদুরের ইতিহাস অতি প্রাচীন বলে ধারণা করা হয়। হিন্দু ধর্মমতে এটি স্বামীর দীর্ঘজীবন বয়ে আনে বলে বিবাহিত হিন্দু নারীরা সিঁদুর ব্যবহার করেন। এর রঙ লাল, কারণ এটি শক্তি ও ভালোবাসার প্রতীক। হিন্দু বিবাহের সময়ে একজন নারীর প্রথম কপালে সিঁদুর দিয়ে চিহ্ন আঁকা হয়।
গঠন
সিঁদুর একটি অ্যাসিড জাতীয় পদার্থ। রক্তলাল রঙের এই পদার্থের রাসায়নিক সংকেত- Pb3O4। এর বহুল প্রচলিত রাসায়নিক নাম হলো প্লাম্বাসো প্লাম্বিক এসিড। এছাড়া একে লেড (II, IV) অক্সাইড এবং ট্রাইলেড টেট্রাঅক্সাইডও বলা হয়। লাল রঙের হওয়ায় একে ইংরেজিতে Red Lead ও বলা হয়ে থাকে। এটি মূলত সীসার একটি অক্সাইড যৌগ। এর আণবিক গঠন জটিল ধরনের। এর গলনাংক ৫৫০°C তাপমাত্রার অধিক।
বৈবাহিক আচার
হিন্দু মতে বিবাহের সর্বশেষ শাস্ত্রীয় রীতি হল বর (স্বামী) কর্তৃক কন্যার (নববধু) কপালে সিঁদুর লেপন। বাঙালি হিন্দু নারীরা স্বামীর মঙ্গল কামনায় পুরো বৈবাহিক জীবনে সিঁদুর পরে থাকেন।
সিঁদুর খেলা
right|250px|thumb|সিঁদুর খেলা সিঁদুর খেলা পূজা সংশ্লিষ্ট একটি বাঙালি হিন্দু সংস্কার। পূজার প্রতিমাকে সিঁদুর দিয়ে বরণ করে নেয়ার পর এই খেলা শুরু হয়। ভুরিভোজনের মধ্য দিয়ে এই অনুষ্ঠানের সমাপ্তি।
গণগোর ব্রত
right|thumb|ভারতের রাজস্থানে সিঁদুরের দোকান এই ব্রতে সিঁদুর পরানোর চল আছে। হিন্দু পূরাণে আছে সাধারণ মহিলাদের ওপর পার্বতী সিঁদুর ছড়িয়ে দিয়েছিলেন। এরপর কুলীন স্ত্রীরা পূজার জন্য এলে পার্বতী নিজ আঙ্গুল চিরে রক্ত দিয়ে এদের সিঁথিতে সিঁদুর পরিয়ে দিয়েছিলেন।
নৃতত্ত্ব
হিন্দু নারীর সিঁদুর পরা নিয়ে সাংস্কৃতিক নৃতত্ত্ব ভিন্ন কথা বলে। সেই বিদ্যার বিশেষজ্ঞদের মতে, লাল বর্ণের সিঁদুর কপালে ধারণ করার অর্থ জড়িয়ে রয়েছে আদিম উর্বরাশক্তির উপাসনার মধ্যে। হিন্দু ধর্ম বলে আজ যা পরিচিত, তার উৎস এক টোটেমবাহী কৌম সমাজে। সেখানে গাছ, পাথর, মাটি ইত্যাদিকে প্রাকৃতিক শক্তির প্রতীক বলে মনে করত। আর তাদের কাছে লাল রংটি ছিল সৃষ্টির প্রতীক। সেই আদিম কাল থেকেই লাল সিঁদুরকে ভারতীয়রা বেছে নেন তাদের একান্ত প্রসাধন হিসেবে। বিবাহিতা মহিলাদের ললাটে কুঙ্কুম  তাদের সন্তানধারণক্ষম হিসেবেই বর্ণনা করে। তার বেশি কিছু নয়।
শাস্ত্র অনুযায়ী, লাল কুমকুম শক্তির প্রতীক। মানব শরীরের বিভিন্ন স্থানে বিভিন্ন দেবতা অবস্থান করেন। ললাটে অধিষ্ঠান করেন ব্রহ্মা। লাল কুমকুম ব্রহ্মাকে তুষ্ট করার জন্য ব্যবহৃত হয়। তা ছাড়া, কপালের ঠিক মধ্যভাগে সূর্যালোক পড়ার ব্যাপারটাকে আটকাতেও সিঁদুর ব্যবহৃত হয় বলে ধারণা করা যায়।
কপালে সিঁদুর প্রয়োগেরও কিছু বিধি ও ফলনির্দেশ শাস্ত্র প্রদান করে। জানা যায়, তর্জনী দিয়ে সিঁদুর পরলে শান্তি পাওয়া যায়। মধ্যমা দিয়ে ধারণ করলে আয়ু বৃদ্ধি পায়। প্রাচীন কালে হলুদ গুঁড়ো দিয়ে সিঁদুর তৈরি হত। তার পরে তাতে লাল কালি মিশিয়ে রাঙিয়ে তোলা হত। কুঙ্কুমচর্চার কেন্দ্রবিন্দুটি হল আজ্ঞাচক্র। এখানে সিঁদুর প্রয়োগে আত্মশক্তি বাড়ে। নারীকে ‘শক্তি’ হিসেবেই জ্ঞান করে হিন্দু পরম্পরা। কুঙ্কুম বা সিঁদুর তাদের আজ্ঞাচক্রে প্রদানের বিষয়টি সেই কথাটিকেই মনে করিয়ে দেয়।
সিঁদুরের উৎপত্তি প্রসঙ্গে নারীবাদী বিশেষতঃ বামপন্থী গবেষকরা বলেন প্রাচীন কালে নারী যখন পিতৃতন্ত্রের হাতে পুরুষের সম্পত্তি হয়ে পড়ল তখন কোনো নারীকে অধিকার করার পর পুরুষ ধারালো পাথর বা ধাতু দিয়ে তার কপালে ক্ষত চিহ্ন এঁকে দিত। সেই রক্তাক্ত ক্ষত পরে সিঁদুরে রূপান্তরিত। এরকম ক্ষত চিহ্ন সহ কিছু কঙ্কাল পাওয়া গেছে। পরে এই প্রথাই সিঁদুরের উৎপত্তি করে, বলা হয় এই সিঁদুরপ্রথার সূচনা করেছিল স্বয়ং শিব। বলা ভালো, প্রাচীন বর্বরতা নতুন চিহ্নতে।
এ বক্তব্য খুব জোরালো প্রতিষ্ঠিত হয় না কোনো কোনো গবেষকের কাছে। তাদের যুক্তিতে কঙ্কাল পাওয়া যেতেই পারে। কোনো আদিম গোষ্ঠী হয়ত অন্য গোষ্ঠীর নারীদের বিজয়ের পর এই কাজটা করত। কিন্তু তার সঙ্গে হিন্দু সিঁদুরকে সুনিশ্চিত মিলিয়ে দেয়া যায় না। কারণ তাহলে পৃথিবীর আরও বহু জায়গায় অন্য সভ্যতাতেও ঐ ধারা বাহিত হত ও নারীর এ জাতীয় বিবাহ চিহ্ন থাকত। কেবল নর্ডিকদেরও যদি দায়ী করা হয় তাহলেও নর্ডিক কেবল ভারতে নেই। অন্যত্রও আছে। নর্ডিক প্রধান আরও দেশ আছে। সেখানে হল না। হল কেবল বৈদিক ভারতে ? তবে অনেক গবেষণা এই যুক্তি খন্ডন করেছে।
সমাজ এক সময়ে ছিল মাতৃতান্ত্রিক। নারী ছিল যৌন স্বাধীন। বিবাহ প্রথা ছিল না। পরে সম্পদ সৃষ্টির পর যখন পিতৃতন্ত্র ক্ষমতা দখল করল তখন উত্তরাধিকারের স্বার্থে বিবাহ প্রথা সৃষ্টি করে নারীকে যৌন পরাধীন করা হল। কোনো এক পুরুষের নির্দিষ্ট নারী বলে চিহ্নিত করা হল। মুক্ত নারীকে সমাজের সামনে বিশেষ কারোর নির্দিষ্ট চিহ্নিত করতে চিহ্ন দেওয়ার প্রয়োজন পড়ে। তাতে সামাজিক অনর্থ ঠেকানো যায়। এছাড়া যৌন স্বাধীন বহুগামী নারীর শরীরে চিহ্ন এঁকে তার চেতনায় প্রবেশ করিয়ে দেওয়া যে সে আর বহুগামী নয়। কোনো এক পুরুষের জন্য নির্দিষ্ট। স্বামীর মঙ্গল কামনা করতে করতে রোজ সিঁদুর পরতে পরতে তার চেতনা যাতে একগামী হয়ে পড়ে।
কুচাই ইউনিয়ন
কুচাই ইউনিয়ন বাংলাদেশের সিলেট জেলার দক্ষিণ সুরমা উপজেলার একটি ইউনিয়ন।
সিঁদুর
নৃতত্ত্ব
তবে এ কারণ দুটোও খুব জোরালো হয় না। কারণ প্রতীক এঁকে না অনর্থ ঠেকানো যায়, না কাউকে একগামী করা যায়। আর সে প্রতীক মাথার বদলে কপালে লম্বা করে কাপালিকদের মতও আঁকানো যেত। তাতে আরও বেশি নজরে পড়ত। তাছাড়া পৃথিবীর অন্যত্রও এ প্রথা থাকতে পারত।
কুচাই ইউনিয়ন
অবস্থান ও সীমানা
পূর্বে ফুলবাড়ী ইউনিয়ন, পশ্চিমে সিলেট সিটি কর্পোরেশনের ২৭ নং ওয়ার্ড ও বিভাগীয় কমিশনার কার্য্যালয়, উত্তরে সুরমা নদী, দক্ষিণে মোগলাবাজার ইউনিয়ন ও দাউদপুর ইউনিয়ন।
সিঁদুর
নৃতত্ত্ব
যে কারণটা সব থেকে জোরালো হয় তা হচ্ছে জ্যোতিষ ও ফিমেল বায়োলজি। বৈদিক ভারত ভীষণ ভাবে জ্যোতিষ ও ফলিত জ্যোতিষে উন্নত ও নির্ভর ছিল। জ্যোতিষ শাস্ত্র অনুযায়ী লাল রঙ মঙ্গল গ্রহের প্রতীক। মঙ্গল গ্রহ একাধারে যেমন যুদ্ধ-বিগ্রহ, শৌর্য-বীর্য, সাহস, ভূ সম্পত্তির প্রতীক, তেমনই শারীরিক শক্তি, সুস্থতা, রক্তপাত, রক্তজনিত ব্যধি, অপারেশন, নারীর যৌন ক্ষমতা, উর্বরতা ক্ষমতা ইত্যাদির প্রতীক।
কুচাই ইউনিয়ন
প্রশাসনিক এলাকা
ইউনিয়নের এগারোটি গ্রাম হলো: কদমতলি, আলমপুর, গঙ্গানগর, গোটাটিকর, দক্ষিণ কুশিঘাট, পালপুর, কুচাই, পশ্চিমভাগ, শ্রীরামপুর, সুলতানপুর ও তৈয়বসুলতান।
কোল্লেগাল
কোল্লেগাল (Kollegal) ভারতের কর্ণাটক রাজ্যের চামরাজনগর জেলার একটি শহর।
কুচাই ইউনিয়ন
আয়তন ও জনসংখ্যা
আয়তন: ১৬.২৭ বর্গ কি.মি.। জনসংখ্যা: মোট২২২৪৩ জন।
কোল্লেগাল
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮৮ মিটার (১৯২৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কোল্লেগাল শহরের জনসংখ্যা হল ৫২,৪৫০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে কোল্লেগাল এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
সিঁদুর
নৃতত্ত্ব
তাই এরকম অনেক কিছু মিলিয়ে মঙ্গলকে বিশেষ গুরুত্ব আরোপ করে বিবাহিতা মেয়েদের মাথায় লাল সিঁদুর (মাথায় কারণ কালপুরুষের মাথা মেষ রাশি যা মঙ্গল গ্রহের ঘর) কপালে লাল কুমকুম, হাতে লাল পলা ও পায়ে লাল আলতা পরানোর রেওয়াজ তৈরি হয়। একই সঙ্গে চন্দ্র ও শনিকে শুভ করতে হাতে শঙ্খ বা শাঁখা ও লোহার নোয়া পরানো হয় যাতে ঐ তিন গ্রহের শুভত্বে মেয়েদের মতি স্থিরতা, বিবেচনা বোধ এবং রজঃ ও প্রসব শুভ হয়।
চাঁপাইনবাবগঞ্জ পৌরসভা
ইতিহাস
চাঁপাইনবাবগঞ্জ পৌরসভা ১৯০৩ সালের ১লা ফেব্রুয়ারি ব্রিটিশ ভারতের একটি পৌরসভা হিসেবে প্রতিষ্ঠিত হয়। তখন এর আয়তন ছিল ৮.৫৫ বর্গকিলোমিটার। ১৯৮৫ সালে পৌরসভাটি ক শ্রেণীর পৌরসভায় উন্নীত হয়। বর্তমানে এর আয়তন ২৪.৬০ বর্গকিলোমিটার।
বাংলাদেশ ফ্রিডম পার্টি
বাংলাদেশ ফ্রিডম পার্টি বাংলাদেশের নিবন্ধিত একটি রাজনৈতিক দল। ১৯৭৫ সালের ১৫ই আগস্ট বঙ্গবন্ধু শেখ মুজিবুর রহমান ও তার পরিবার সামরিক বাহিনীর কিছু কর্মকর্তার হাতে হত্যার শিকার হন। হত্যাকারী কিছু কর্মকর্তা যেমন, ক্যাপ্টেন (পরবর্তীতে লে. কর্নেল) খন্দকার আব্দুর রশিদ, কর্নেল সৈয়দ ফারুক রহমান ও মেজর বজলুল হুদা পরবর্তীতে ১৯৮০-এর দশকে দলটি প্রতিষ্ঠা করেন।
ইতিহাস
১৯৭৫ সালের ৩ নভেম্বর বঙ্গবন্ধুর খুনিরা বিশেষ বিমানযোগে দেশ ত্যাগ করেন। তারা প্রথমে ইয়াঙ্গুন হয়ে ব্যাংকক যান। সেখান থেকে পাকিস্তান হয়ে লিবিয়ায় আশ্রয় নেন। লিবিয়া থেকে পরবর্তীতে বেশ কয়েকজন খুনিকে বাংলাদেশের বিভিন্ন মিশনে নিয়োগ দেওয়া হয়। তবে ১৯৭৫ থেকে ’৯০ সাল পর্যন্ত লিবিয়াকেই নিরাপদ আশ্রয়স্থল হিসেবে বেছে নিয়েছিলেন বঙ্গবন্ধুর খুনিরা।
লিবিয়ার নেতা মুয়াম্মার আল গাদ্দাফির পৃষ্ঠপোষকতায় লে. কর্নেল খন্দকার আবদুর রশিদ ও কর্নেল সৈয়দ ফারুক রহমান ঢাকার হোটেল শেরাটনে ১৯৮৭ সালের ৩ আগস্ট গড়ে তোলেন ফ্রিডম পার্টি। তবে শুরু থেকেই লিবিয়ায় তারা দুজনেই ভিআইপি অতিথির মর্যাদা পেতেন। খন্দকার আবদুর রশিদ ত্রিপোলিতে কনস্ট্রাকশন কোম্পানি গড়ে তোলেন। সেই কোম্পানি গড়ে তোলার জন্য গাদ্দাফি তাকে অর্থ দিয়েছিলেন। আর সৈয়দ ফারুক রহমান লিবিয়ায় জনশক্তি রফতানি কোম্পানি খুলেছিলেন। সেই কোম্পানি বাংলাদেশ থেকে জনশক্তি নিতো লিবিয়ায়।
ফ্রিডম পার্টিও পরিচালিত হতো মুয়াম্মার আল গাদ্দাফির টাকায়। এছাড়া বংলাদেশ-লিবিয়া ফ্রেন্ডশিপ সোসাইটি গড়ে তোলেন সৈয়দ ফারুক রহমান ও খন্দকার আবদুর রশিদ। ঢাকায় ব্রাদার গাদ্দাফি কিন্ডারগার্টেন স্কুলও খোলা হয়েছিলো। আর গাদ্দাফির লেখা গ্রিন বুক বাংলায় অনুবাদ করে জনসাধারণের মাঝে ফ্রি বিতরণের ব্যবস্থাও করেন এ দুই খুনি।
খুনি সৈয়দ ফারুক রহমান ও খন্দকার আবদুর রশিদকে কেন্দ্র করে বঙ্গবন্ধুর অন্যান্য খুনিরাও লিবিয়ায় মিলিত হতেন। লিবিয়ার ত্রিপোলি ছাড়াও বেনগাজিতে বঙ্গবন্ধুর এ দুই খুনির ব্যবসায়িক অফিস ছিলো। সেখানেও অন্যান্য দেশ থেকে খুনিরা নিরাপদে মিলিত হতেন।
১৯৯০-বর্তমান
১৯৯৭ সালের ইউএনএইচআরসির প্রতিবেদন অনুসারে দলটি বাংলাদেশের রাজনৈতিক অঙ্গনে তেমন প্রভাব ফেলতে পারেনি কিন্তু বর্তমানে বিভিন্ন সামাজিক যোগাযোগের ওয়েবসাইটে সক্রিয়।
বাংলাদেশ পুলিশের ২০০০ সালের প্রতিবেদন অনুসারে খন্দকার আব্দুর রশিদের কন্যা মেহনাজ রশিদ দলকে একত্রিত করার কাজ করছেন। তিনি ২০০১ ও ২০০৮ সালে কুমিল্লার চান্দিনা থেকে জাতীয় সংসদ নির্বাচনে ফ্রিডম পার্টির প্রার্থী হয়েছিলেন।
২০০৯ সালে আওয়ামী লীগ দলীয় সাংসদ শেখ ফজলে নূর তাপস এর উপর বোমা হামলার অভিযোগে মেজর ডালিমের ছোটভাই কামরুল হাসান স্বপনের সাথে মেহনাজ রশিদকে পুলিশ গ্রেফতার করে।
পার্টির বর্তমান চেয়ারম্যান হলেন কর্নেল ফারুকের পুত্র সৈয়দ তারিক রহমান যিনি সিডনিতে বসবাস করেন।
সিতভাতোরোকের শান্তিচুক্তি
সিতভাতোরোকের শান্তিচুক্তি বা সিতভাতোরোকের সন্ধি ছিল একটি শান্তি চুক্তি যা ১১ নভেম্বর ১৬০৬-এ উসমানীয় সাম্রাজ্য এবং হাবসবুর্গ রাজতন্ত্রের মধ্যে পনের বছরের যুদ্ধের অবসান ঘটায়। চুক্তিটি শান্তি চুক্তির একটি ব্যবস্থার অংশ ছিল যা স্টিফেন বকস্কে (১৬০৪-১৬০৬) এর হ্যাবসবার্গ বিরোধী বিদ্রোহের অবসান ঘটায়।
চুক্তিটি ১৬০৬ সালের ২৪ অক্টোবর থেকে ১১ নভেম্বরের মধ্যে আদ সিতুয়া তোরকে, জিতাভা নদীর (হাঙ্গেরীয়: Zsitva) মুখে (যা রাজকীয় হাঙ্গেরির (বর্তমানে স্লোভাকিয়ার অংশ) দানিউবে প্রবাহিত হয়) আলোচনা করা হয়েছিল। এই অবস্থানটি পরে জিটাভস্কা তোনা (হাঙ্গেরীয়: Zsitvatorok), রাদভান নাদ দুনাজোম (হাঙ্গেরীয়: Dunaradvány) পৌরসভার একটি অংশে পরিণত হয়েছে।
শান্তিচুক্তি বিশ বছরের মেয়াদের জন্য স্বাক্ষরিত হয়েছিল এবং কূটনৈতিক ইতিহাসবিদরা বিভিন্ন উপায়ে ব্যাখ্যা করেছেন। চুক্তির উসমানীয় তুর্কি এবং হাঙ্গেরীয় পাঠ্যের মধ্যে পার্থক্য ভিন্ন ব্যাখ্যাকে প্রমাণ করে। যেমন হাঙ্গেরীয়রা কেবলমাত্র একবার ২০০,০০০ ফ্লোরিন কর দেয়ার প্রস্তাব দিয়েছিল (যুদ্ধের আগে দেওয়া ৩০,০০০ গুলডেনের বার্ষিক করের পরিবর্তে), যেখানে উসমানীয় পাঠ্যের পূর্বাভাস ছিল যে, করপ্রদান তিন বছর পর পুনরাবৃত্তি করতে হবে। চুক্তিটি রাজকীয় হাঙ্গেরির ভূখণ্ডে উসমানীয় লুণ্ঠন অভিযান নিষিদ্ধ করে এবং শর্ত দেয় যে উসমানীয় শাসনের অধীনে হাঙ্গেরীয় বসতিগুলো গ্রামের বিচারকের মাধ্যমে নিজেরাই কর আদায় করতে পারবে। উসমানীয়রাও অভিজাতদের করমুক্ত সুযোগ-সুবিধা স্বীকার করেছিল। যাইহোক, উসমানীয়রা কখনই এই শর্তগুলো মেনে চলেনি।
সুলতান প্রথম আহমেদ এবং পবিত্র রোমান সাম্রাজ্যের পক্ষে অস্ট্রিয়ার আর্চডিউক ম্যাথিয়াস এই চুক্তিতে স্বাক্ষর করেছিলেন। ৯ ডিসেম্বর ম্যাথিয়াসের ভাই সম্রাট রুডলফ দ্বিতীয় চুক্তিটি অনুমোদন করেন। দীর্ঘ যুদ্ধের সময় উসমানীয়দের হ্যাবসবার্গ অঞ্চলে (রাজকীয় হাঙ্গেরি) আরও অনুপ্রবেশ করতে অক্ষমতা প্রমাণ করেছিল, যা তাদের প্রথম ভূ-রাজনৈতিক পরাজয়ের একটি। যাইহোক চুক্তিটি উভয় পক্ষের সুবিধার জন্য হাবসবার্গ-উসমানীয় সীমান্তে অর্ধ শতাব্দীর জন্য পরিস্থিতি স্থিতিশীল করে। পরবর্তী বছরগুলোতে হ্যাবসবার্গগুলি গুরুতর অভ্যন্তরীণ বিরোধিতার মুখোমুখি হয়। এবং উসমানীয়দের মধ্যেও অভ্যন্তরীণ বিদ্রোহ ছাড়াও তাদের সীমান্তের অন্যান্য অংশে (পোল্যান্ড এবং ইরান) প্রকাশ্য দ্বন্দ্ব বিদ্যমান ছিল।
সিতভাতোরোকে প্রথমবারের মত, উসমানীয় সুলতানের আগমন; যিনি কনস্টান্টিনোপলের পতনের পর থেকে কায়সার-ই রুম (রোমান সাম্রাজ্যের সিজার) উপাধি বহন করেছিলেন ও নিজেদেরকে পাদিশা (সম্রাট, বা আরও আক্ষরিক অর্থে, "রাজাদের রাজা") উপাধি দিয়ে পবিত্র রোমান সম্রাটের মর্যাদার সমতা স্বীকার করেছিলেন। যা ছিল সুলতানের নিজের উপাধি। এটিকে দিভিসিও ইমপেরি-এর স্বীকৃতি হিসাবে দেখা হয়েছিল। যার ফলে সাম্রাজ্যের আধিপত্য পশ্চিম (পবিত্র রোমান সাম্রাজ্য) এবং পূর্বে (উসমানীয় সাম্রাজ্য) বিভক্ত হয়। এর আগে, পবিত্র রোমান সম্রাট উপাধিটি উসমানীয় কূটনীতিতে ভিয়েনার ক্রাল (রাজা) হিসাবে গণ্য করা হয়েছিল। পরবর্তী ইউরোপীয় শাসক যিনি ১৭৭৪ সালের কুচ কায়নার্কা চুক্তিতে এই স্তরের সম্মানের অধিকারী ছিলেন, তিনি ছিলেন রাশিয়ার ক্যাথরিন দ্য গ্রেট।
এই চুক্তিতে স্পষ্টভাবে উসমানীয় সাম্রাজ্যের সামন্ত্য হিসেবে ক্রিমীয় খানাতের অন্তর্ভুক্তি ছিল।
সায়েন্স (বিজ্ঞান সাময়িকী)
সায়েন্স (ইংরেজি ভাষায়: Science) অ্যামেরিকান এসোসিয়েশন ফর দি এডভান্সমেন্ট অফ সায়েন্স (American Association for the Advancement of Science, AAAS) এর অফিসিয়াল বৈজ্ঞানিক সাময়িকী বা জার্নাল। এটি একটি পিয়ার-রিভিউড বৈজ্ঞানিক জার্নাল যাতে বিভিন্ন গবেষণাপত্র এবং সে সংশ্লিষ্ট খবর ও আলোচনা-সমালোচনা প্রকাশিত হয়। AAAS একটি মার্কিন অলাভজনক প্রতিষ্ঠান যারা এই জার্নালের পাশাপাশি আরও বেশ কিছু পত্রিকা এবং বই প্রকাশ করে থাকে।
মার্চ ২০২১ রোহিঙ্গা শরণার্থী শিবিরে অগ্নিকাণ্ড
২০২১ সালের ২২ মার্চ রাতে বাংলাদেশের কক্সবাজারের বালুখালী শরণার্থী শিবিরে আগুন লাগে। এতে শিবিরের একটি বড় অংশ পুড়ে যায় এবং এক ডজনেরও বেশি লোক আগুনে পুড়ে মারা যায় এবং প্রায় এক হাজার লোক আহত হয় অথবা নিখোঁজ হয়। ধারণা করা হয়, রান্নার জন্য ব্যবহৃত গ্যাস সিলিন্ডার বিস্ফোরিত হলে এই আগুন লাগে। প্রায় ১০০ জন দমকলকর্মী আগুন নেভানোর চেষ্টা করলেও আগুন মধ্যরাত পর্যন্ত জ্বলতে থাকে।
এই অগ্নিকাণ্ডের ফলে মিয়ানমারের গণহত্যার কারণে বাংলাদেশে আসা প্রায় ৫০,০০০ রোহিঙ্গা শরণার্থী বাস্তুচ্যুত হয় এবং বিদ্যালয় ও খাদ্য সঞ্চয় কেন্দ্রসহ অনেক ভবন আগুনে পুড়ে ধ্বংস হয়ে যায়।
আগুন লাগার পর শিবিরের লোকজনই প্রথম আগুন নিয়ন্ত্রণে আনার চেষ্টা চালায়। পরের দিন, ত্রাণ সংস্থাগুলো ত্রাণ প্রচেষ্টায় যোগ দেয়, খাদ্য, নগদ অর্থ সহায়তা এবং সরঞ্জাম দেয়ার অঙ্গীকার করে। কিছু পর্যবেক্ষক জানায় যে ক্যাম্পের চারপাশে কাঁটাতারের বেড়ার কারণে উদ্ধার প্রচেষ্টা বাধাগ্রস্ত হয়, কাঁটাতারের কারণে আগুন লাগার পর শরণার্থীরা আগুন থেকে বাঁচতে দ্রুত বের হতে পারে নি এবং সম্ভবত এটি হতাহতের ঘটনায় ভূমিকা রেখেছে।
ক্রাক্স কর্ডিস
ক্রাক্স কর্ডিস (ল্যাটিন "ক্রাক্স" অর্থ "পরস্পর ছেদন" থেকে) হলো হৃৎপিণ্ডের পশ্চাৎ পৃষ্ঠের একটি বিন্দু, যেখানে করোনারি সালকাস (নিলয় থেকে অলিন্দকে পৃথক করে) এবং পশ্চাৎপৃষ্ঠের আন্তঃনিলয় সালকাস মিলিত হয়। ক্রাক্স কর্ডিস অস্ত্রোপচারের জন্য গুরুত্বপূর্ণ। অ্যাট্রিওভেনট্রিকুলার নোডাল ধমনী, একটি ছোট কিন্তু গুরুত্বপূর্ণ রক্তনালি যা হৃদপিণ্ডের চূড়ার কাছাকাছি চলে যায়। এটি ডান ও বাম করোনারি ধমনীর অ্যানাস্টোমোটিক বিন্দু।
তারিক খান
তারিক আলী খান একজন প্রাক্তন ভারতীয় চলচ্চিত্র অভিনেতা; যিনি হিন্দি চলচ্চিত্রে কাজের জন্য সুপরিচিত। ১৯৭৩ সালে তার চাচা নাসির হোসেন পরিচালিত চলচ্চিত্র ইয়াদো কি বারাত-এ অভিনয়ের মাধ্যমে চলচ্চিত্রাঙ্গনে আত্মপ্রকাশ করেন। এছাড়াও তিনি নাসিরের হাম কিসিসে কা নাহি (১৯৭৭) -এ অভিনয় করেছিলেন। যদিও উভয় চলচ্চিত্র ব্যবসায়িকভাবে সাফল্য অর্জন করেছিল কিন্তু তার কর্মজীবনে তেমন প্রভাব ফেলেনি। ১৯৯৫ সালে তার সর্বশেষ চলচ্চিত্র মেরা দামান্দ এর পরে অভিনয় ছেড়ে দিলেও পরবর্তীতে মাত্র কয়েকটি চলচ্চিত্রে অভিনয় করেছিলেন।
ব্যক্তিগত জীবন
খান ভারতের মহারাষ্ট্র, মুম্বাইয়ে আহসান আলী খানের ঘরে জন্মগ্রহণ করেন, যিনি নাসির হোসেনের বোনকে বিয়ে করেছিলেন। তিনি প্রখ্যাত অভিনেতা আমির খান এবং ফয়সাল খান এর চাচাত ভাই।
সেন্ট লুসিয়ায় ইসলাম
২০০৯ এর পিউ গবেষণা কেন্দ্রের রিপোর্ট অনুসারে, সেন্ট লুসিয়ায় মোট জনসংখ্যার প্রায় ০.১% মুসলমান রয়েছে।
এজেকিয়েল গারাই
এজেকিয়েল মার্সেলো গারাই গোন্সালেস (Ezequiel Marcelo Garay González, ; জন্ম ১০ অক্টোবর ১৯৮৬) একজন আর্জেন্টিনীয় ফুটবলার যিনি পর্তুগীজ ক্লাব এস.এল. বেনফিকা এবং আর্জেন্টিনা জাতীয় দলের হয়ে সেন্ট্রাল ডিফেন্ডার হিসেবে খেলেন।
গারাই তার কর্মজীবন শুরু করেন নিওয়েল'স ওল্ড বয়েজের হয়ে, কিন্তু ১৯ বছর বয়সে তিনি স্পেনে পাড়ি জমান। তিনি স্পেনে ছয় মৌসুম ছিলেন। সেই সময়ে রাসিং সান্তেন্দার ও রিয়াল মাদ্রিদের হয়ে তিনি মোট ১০৯ খেলায় ১৫ গোল করেন। ২০১১ সালে তিনি বেনফিকার সাথে চুক্তি সাক্ষর করেন।
প্রারম্ভিক সময়
গারাই জন্মগ্রহণ করেন সান্তা ফের রোজারিওতে। ১৮ বছর বয়সে, পেশাদার হিসেবে তার অভিষেক হয় স্থানীয় ক্লাব নিওয়েল'স ওল্ড বয়েজে। তিনি প্রথম মাঠে নামেন ক্লাব দে হিমনাসিয়া ইয়ে এসগ্রিমা লা প্লাতার বিপক্ষে।
গারাই তার প্রথম মৌসুমে নিওয়েল'সের হয়ে ১২ খেলায় মাঠে নামেন এবং একটি গোল করেন। একমাত্র গোলটি তিনি করেন স্থানীয় ডার্বি খেলায় রোজারিও সেন্ট্রালের বিপক্ষে। তারা ওই খেলায় ২-১ গোলে জয় লাভ করে।
আল আজারিক জেলা
আল আজারিক জেলা হল ইয়েমেনের ধলে গভর্নরেটের একটি জেলা। ২০০৩ সালের শুমারির হিসাবে এ জেলার জনসংখ্যা ৩৭২৯৫ জন।
তেংকু আম্পুয়ান আফজান মসজিদ
তেংকু আম্পুয়ান আফজান মসজিদ (Masjid Tengku Ampuan Afzan) মালয়েশিয়ার কুয়ানতান, পাহাং -এর বন্দর ইন্দেরা মাহকোটা শহরে অবস্থিত একমাত্র মসজিদ। এই মসজিদটির নামকরণ করা হয়েছিল পাহাং এর সুলতান আহমদ শাহের প্রথম সহচর প্রয়াত তেংকু আম্পুয়ান আফজান (১৯৩৩-১৯৮৮) নামে।
সিরাম (রক্ত)
ডান|থাম্ব| রোগীর রক্তে কোলেস্টেরলের মাত্রা পরীক্ষা করতে ডিজাইন করা লিপিড প্যানেলের জন্য সিরাম কাপ প্রস্তুত করা হচ্ছে সিরাম বা রক্তাম্বু হলো রক্তের তরল এবং দ্রবীভূত উপাদান যা  রক্ত জমাট বাঁধতে দেয় না। সিরামকে, রক্ত তঞ্চন অপসারিত রক্তরস হিসাবে সংজ্ঞায়িত করা যেতে পারে। রক্ত তঞ্চনে ব্যবহৃত সমস্ত প্রোটিন সিরামের মধ্যে রয়েছে। এতে রয়েছেঃ ইলেক্ট্রোলাইটস, অ্যান্টিবডি, অ্যান্টিজেন, হরমোন ; এবং কোনও বহিরাগত পদার্থ (যেমন, ঔষধ বা অণুজীব)। এছাড়াও রয়েছে শ্বেত রক্তকণিকা (লিউকোসাইটস),  লোহিত রক্তকণিকা (এরিথ্রোসাইটস), অণুচক্রিকা এবং ক্লটিং ফ্যাক্টর।
সিরাম বিষয়ক অধ্যয়নকে বলা হয় সেরোলজি । রক্তের টাইপিংয়ের পাশাপাশি অসংখ্য ডায়াগনস্টিক পরীক্ষায় সিরাম ব্যবহৃত হয়। বিভিন্ন অণুর ঘনত্ব পরিমাপ করা অনেক অ্যাপ্লিকেশনের জন্য দরকারী হতে পারে। যেমন ক্লিনিকাল পরীক্ষায় প্রার্থীর চিকিৎসা সূচক নির্ধারণ করা।
ক্লিনিকাল এবং পরীক্ষাগারে ব্যবহার
সংক্রামক রোগ থেকে সফলভাবে সুস্থ রোগীদের সিরাম (বা ইতিমধ্যে পুনরুদ্ধার) সেই রোগে আক্রান্ত অন্যান্য মানুষের চিকিৎসায় বায়োফার্মাসিউটিক্যাল হিসাবে ব্যবহার করা যেতে পারে। কারণ সফল পুনরুদ্ধারের দ্বারা উৎপন্ন অ্যান্টিবডিগুলি জীবাণুর বিরুদ্ধে কার্যকর শক্তিশালী যোদ্ধা। এই জাতীয় সুস্থ সিরাম (অ্যান্টিসিরাম) ইমিউনোথেরাপির একটি ফর্ম।
ব্যবহার নোট
অন্যান্য অনেক ভর বিশেষ্যের মতো, নির্দিষ্ট অর্থে ব্যবহার করা হলে, সিরাম শব্দটিরও বহুবচন করা যেতে পারে। একাধিক ব্যক্তির একাধিক সিরাম নমুনার কথা বলতে (প্রতিটি অ্যান্টিবডির অনন্য জনসংখ্যা সহ), চিকিৎসকরা কখনও কখনও সিরা শব্দটি ব্যবহার করেন (ল্যাটিন বহুবচন, সিরামের বিপরীতে)।
সুলতান ইব্রাহিম মসজিদ
সুলতান ইব্রাহিম মসজিদ মালয়শিয়ার সেলাঙ্গর রাজ্যের কুয়ালা সেলাঙ্গর শহরে অবস্থিত একটি জেলা মসজিদ।
ইতিহাস
মসজিদটির নির্মাণ খরচ ১০.৭ মিলিয়ন রিঙ্গিত, যার পুরোটাই সরকার বহন করেছে। ১৯৮০ সালে মসজিদটির নির্মাণ কাজ শুরু হয়েছিল এবং ১৯৮২ সালে সমাপ্ত হয়েছে। ১৯৮২ সালে এটি আনুষ্ঠানিকভাবে উদ্বোধন হয়। কুয়ালা সেলাঙ্গরে সরকারি সফরের সময় সেলাঙ্গরের আলমারহুম সুলতান সালাহউদ্দিন আবদুল আজিজ শাহ এটি উদ্বোধন করেছেন।
স্থাপত্য
এটা আধুনিকতাবাদী স্থাপত্য শৈলী অনুসরণ করে নির্মাণ করা হয়েছে।
আলীর বন্দর এ. এম. মাধ্যমিক বিদ্যালয়
'''আলীর বন্দর এ. এম. মাধ্যমিক বিদ্যালয়''' বঙ্গোপসাগরের তীরবর্তী অঞ্চল বরগুনা জেলার তালতলী উপজেলার আলীর বন্দর গ্রামে অবস্থিত একটি মাধ্যমিক বিদ্যালয়।
ইতিহাস
বিদ্যালয়টি ১৯৭২ সালে আজিজুল হক সিকদারের উদ্যোগে ২০জন শিক্ষার্থী নিয়ে প্রতিষ্ঠিত হয়। এটি তখন 'নিম্ন মাধ্যমিক বিদ্যালয়' হিসেবে যাত্রা শুরু করে। পরবর্তীতে ১৯৭৫ সালে এটি স্বীকৃতিপ্রাপ্ত হয়। এরপরে ১৯৯৩ সালে এটি মাধ্যমিক বিদ্যালয় হিসেবে পাঠদান শুরু করে এবং ১৯৯৩ সালে এটি মাধ্যমিক বিদ্যালয়ের স্বীকৃতি পায়। বিদ্যালয়টি প্রতিষ্ঠায় যেসব মহৎ ব্যক্তি জমি দান করেন তাদের তালিকাঃ ১.আজিজুল হক শিকদার
২.হাফিজুল হক শিকদার
৩.সাফুরা খাতুন।
শিক্ষা কার্যক্রম
বিদ্যালয়টির শিক্ষা কার্যক্রম জাতীয় শিক্ষাক্রম অনুযায়ী পরিচালিত হয়।
সহশিক্ষা কার্যক্রম
একেডেমিক শিক্ষার পাশাপাশি আলীর বন্দর এ. এম. মাধ্যমিক বিদ্যালয়ের ছাত্র-ছাত্রীরা নিয়মিত সহশিক্ষা কার্যক্রমে অংশগ্রহণ করে আসছে। তাদের রয়েছে নিজস্ব স্কাউট দল, ফুটবল দল, ক্রিকেট দল, ব্যাডমিন্টন দল ও ভলিবল দল। বিদ্যালয়ের ছাত্রছাত্রীরা নিয়মিতভাবে জেলা-উপজেলা পর্যায়ের নানা প্রতিযোগিতায় অংশগ্রহণ করে আসছে। তাছাড়া, বিভিন্ন জাতীয় দিবস তারা স্বতঃস্ফূর্তভাবে পালন করে থাকে।
শিক্ষকমন্ডলী
বিদ্যালয়ের প্রধানশিক্ষক মোঃজামাল হোসাইন সহ বিদ্যালয়টিতে মোট ১২ জন শিক্ষক রয়েছেন।
অচিন রাগিণী
অচিন রাগিণী হল বিশিষ্ট কথাসাহিত্যিক সতীনাথ ভাদুড়ীর চতুর্থ উপন্যাস। ১৯৫৪ সালের নভেম্বর মাসে কলকাতার বেঙ্গল পাবলিশার্স থেকে প্রকাশিত এই উপন্যাসটির বিষয়বস্তু পাতানো নতুন-দিদিমার সঙ্গে দুই কিশোর পিলে ও তুলসীর "টানভালোবাসার গল্প"। এই উপন্যাসে কাহিনী মূল্যহীন; এর মূল্য উক্ত তিন চরিত্রের পারস্পরিক সম্পর্কের বিশ্লেষণে।
অধ্যাপক অরুণকুমার মুখোপাধ্যায় অচিন রাগিণী, সংকট (১৯৫৭) ও দিগভ্রান্ত (১৯৬৬) উপন্যাস তিনটিকে সতীনাথ ভাদুড়ীর "শেষ পর্যায়ের উপন্যাসত্রয়ী" আখ্যা দিয়েছেন। ঢোঁড়াই চরিত মানস রচনার পর আত্মতুষ্ট হতে না পেরে সতীনাথ এই তিনটি উপন্যাস রচনা করেছিলেন। এই উপন্যাসগুলিকে বিশ্লেষণ করতে গিয়ে অরুণকুমার লিখেছেন, "চেতনলোক থেকে অবচেতনলোকে চরিত্রের নিঃসঙ্গ যাত্রা, বিচ্ছিন্নতাবোধ ও বিষাদে আক্রান্ত চরিত্রের কন্ফেস্যন্, অন্তঃসংলাপ, চিন্তার আপাত খাপছাড়া অনুষঙ্গ ও স্বেচ্ছাবিহারের আড়ালে সংলগ্ন আত্মকথন, আপাত শিথিল-গ্রথিত মুহুর্তের সমাহারে এক অখণ্ড জীবনবোধ, ব্যক্তির বিচ্ছিন্নতাবোধ ও নিঃসঙ্গতার সঙ্গে অপর ব্যক্তি ও সমাজের অদৃশ্য সংগ্রাম, জীবনের অসামঞ্জস্য ও অসঙ্গতির মধ্যে নতুন অর্থান্বেষণ, বাইরের সমাজ ও ঘটনার গুরুত্ব অস্বীকার, আধুনিক জীবনের ভিতরের রোগ নির্ণয় ও বিশ্লেষণ, মনোগহনের জটিল আঁধারে সন্ধানী আলো-নিক্ষেপ, সময় ও স্মৃতি সমবায়ে গঠিত এক নতুন শিল্প জগৎ সতীনাথের শেষ উপন্যাসত্রয়ীতে রূপ পেয়েছে।" সেই সঙ্গে অরুণকুমার এই তিন উপন্যাসে শিল্পকৌশল প্রচ্ছন্ন রাখা প্রসঙ্গে লেখেন, "তিনি শিল্পকৌশলকে এমনভাবে প্রচ্ছন্ন রেখেছেন যে তা ধরাই যায় না। কতো অনায়াসভঙ্গিতে তিনি পাঠককে এক জটিল মনোজগতে নিয়ে যান, তা পাঠক টের পান না। যখন তা টের পাওয়া যায়, তখন পাঠক সেই জগতের চিন্তার অংশীদার হয়ে যান।"
চক্রপাণি দত্ত
চক্রপাণি দত্ত (আনুমানিক ১১তম শতাব্দী) একজন বাঙালি পন্ডিত ও আয়ুর্বেদ চিকিৎসার অনুশীলনকারী ছিলেন।
তাঁর জীবদ্দশায়, আয়ুর্বেদ চিকিৎসা পদ্ধতিতে তাঁর উল্লেখযোগ্য অবদানের জন্য বিখ্যাত ছিলেন। তিনি প্রাথমিকভাবে আয়ুর্বেদ চিকিৎসার প্রাথমিক বা মূল গ্রন্থগুলির বিষয়ে তাঁর শিক্ষা-সংক্রান্ত ভাষ্যগুলির মাধ্যমে খ্যাতি অর্জন করে ছিলেন। তিনি তাঁর কাজের মাধ্যমে ভারতীয় চিকিৎসায় উল্লেখযোগ্য প্রভাব ফেলেছিলেন বলে মনে করা হয়।
জীবনী
চক্রপাণি দত্ত ১১তম শতাব্দীর শেষার্ধে বর্তমান পশ্চিমবঙ্গের ময়ুরেশ্বর গ্রামে জন্মগ্রহণ করেছিলেন বলে বিশ্বাস করা হয়। তিনি একজন ব্রাহ্মণ ছিলেন এবং একটি সম্ভ্রান্ত বৈদ্য পরিবারের অন্তর্ভুক্ত ছিলেন, তাঁর পিতা পাল সম্রাট নয়াপালের রন্ধনশালার অধ্যক্ষ বা প্রধান হিসেবে নিযুক্ত ছিলেন। তার বড় ভাই ভানুকে একজন অন্তরঙ্গ (শিক্ষিত চিকিৎসক) হিসেবে বর্ণনা করা হয়েছে। একজন পাল দরবারী, নারদত্ত, চক্রপাণি দত্তের আধ্যাত্মিক গুরু হিসাবে কাজ করেছিলেন।
প্রাথমিক আয়ুর্বেদ গ্রন্থগুলির - চরক সংহিতা এবং সুশ্রুত সংহিতা- উপর তাঁর ভাষ্যগুলির মাধ্যমে চক্রপাণি দত্ত অল্প বয়সেই বিশিষ্টতা অর্জন করতে শুরু করেছিলেন। তাঁর সবচেয়ে বিখ্যাত রচনাগুলির মধ্যে রয়েছে চিকিৎসাসমগ্রহ (চিকিৎসা অনুশীলন এবং পদ্ধতির সংগ্রহ), দ্রব্যগুণ (উদ্ভিদের বৈশিষ্ট্য), এবং সর্বসারসংগ্রহ (জিনিসের সারাংশের সংগ্রহ)। গ্রন্থগুলিতে রোগের থেরাপিউটিক, সার্জিক্যাল ও শারীরবৃত্তীয় চিকিত্সা নিয়ে আলোচনা করা হয়েছে, এবং তাঁকে আয়ুর্বেদ চিকিৎসায় একজন কর্তাব্যক্তি হিসেবে গণ্য করা হয়েছে।
জারকা (চলচ্চিত্র)
জারকা ১৯৮৬ সালে মুক্তিপ্রাপ্ত বাংলাদেশী লোকজ নাট্ট্য পটভূমির ফোক ফ্যান্টাসি চলচ্চিত্র। চলচ্চিত্রটি পরিচালনা করেছেন আবুল খায়ের বুলবুল। শ্রেষ্ঠাংশে অভিনয় করেছেন সোহেল রানা, রোজিনা, মান্না ও রাজীব সহ আরও অনেকে।
চলচ্চিত্রটি ১৯৮৬ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।
সঙ্গীত
জারকা চলচ্চিত্রের গান রচনা করেছন মনিরুজ্জামান মনির, জাহানারা ভূইয়া ও আবুল খায়ের বুলবুল সুর ও সঙ্গীতায়োজন করেছেন আলম খান এবং গানে কণ্ঠ দিয়েছেন রুনা লায়লা, সাবিনা ইয়াসমিন, খুরশিদ আলম ও এন্ড্রু কিশোর।
কোণনকুণ্টে
কোণনকুণ্টে (Konanakunte) ভারতের কর্ণাটক রাজ্যের বেঙ্গালুরু নগর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে কোনানাকুন্তে শহরের জনসংখ্যা হল ১৩,২৬২ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে কোনানাকুন্তে এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
আন-নূর কোটা রায়া মসজিদ
আন-নূর কোটা রায়া মসজিদ (Masjid An-Nur Kota Raya) প্লাজা কোতারায়া, জোহর বাহরু, জোহর, মালয়েশিয়ার একটি মসজিদ। এটি জোহর কর্পোরেশনের (জে-কর্প), জোহর রাজ্য সরকারের বিনিয়োগ শাখার মালিকানাধীন।
ইউনুস এমরে
ইউনুস এমরে (১২৩৮-১৩২০) ছিলেন একজন তুর্কি সুফি আধ্যাত্মবাদী কবি যিনি আনাতোলিয়ার সংস্কৃতিকে ব্যাপকভাবে প্রভাবিত করেছেন। তিনি  প্রাচীন আনাতোলীয় তুর্কি ভাষায় তার লেখা লিখেছেন, যা আধুনিক তুর্কি ভাষার প্রারম্ভিক পর্যায় হিসেবে পরিগণিত হয়। ইউনেস্কো সাধারণ সম্মেলনে ১৯৯১ সালকে এমরের ৭৫০তম জন্মদিন উপলক্ষে আন্তর্জাতিক ইউনুস এমরে বর্ষ হিসেবে ঘোষণা করে সর্বসম্মতিক্রম একটি প্রস্তাব পাস করা হয়।
তেতলী ইউনিয়ন
তেতলী ইউনিয়ন বাংলাদেশের সিলেট জেলার দক্ষিণ সুরমা উপজেলার একটি ইউনিয়ন।
আয়তন ও জনসংখ্যা
ইউনিয়নের ১৬ বর্গ কিঃ মিঃ।
শিক্ষা প্রতিষ্ঠানঃ
মাধ্যমিকঃ১। মোহাম্মদ আব্দুল আহাদ উচ্চ বিদ্য়ালয়
২। প্রগতি উচ্চ বিদ্যালয়
৩৷হযরত আলী(রা:)একাডেমি এন্ড কমপ্লেক্স
৪৷নিশ্চিন্তপুর হাফিজীয়া দাখিল মাদ্রাসা
৩। গাবরু মিয়া সরকারি প্রাথমিক বিদ্যালয়
৪। মোহাম্মদ আব্দুল আহাদ কিন্ডার গার্টেন
৫।সভাসুন্দর সরকারি প্রাথমিক বিদ্যালয়
৬।তেতলী সরকারি প্রাথমিক বিদ্যালয়
৭।বদিকোনা সরকারি প্রাথমিক বিদ্যালয়
ডার্বিস এরোগলু
ডার্বিস এরোগলু (Derviş Eroğlu জন্ম: ৭ মার্চ ১৯৩৮) হলেন একজন তুর্কী সাইপ্রিয়টর্স (তুর্কি জাতিগত সাইপ্রাসীয়) রাজনীতিবিদ, যিনি উত্তর সাইপ্রাসের ৩য় রাষ্ট্রপতি ছিলেন। এর পূর্বে তিনি উত্তর সাইপ্রাসের ন্যাশনাল ইউনিটি পার্টি থেকে নির্বাচিত তিনবারের প্রধানমন্ত্রী ছিলেন (১৯৮৫ - ১৯৯৪, ১৯৯৬ - ২০০৪ এবং পুনরায় ২০০৯ - ২০১০)। এরোগলু ২৩ এপ্রিল ২০১০ সালে রাষ্ট্রপতি নির্বাচিত হন এবং ৩০ এপ্রিল ২০১৫ পর্যন্ত স্বীয় দ্বায়িত্বে ছিলেন।
প্রাথমিক জীবন
ডার্বিস এরোগলু ১৯৩৮ সালের ৭ মার্চ তৎকালীন ব্রিটিশ সাইপ্রাসের (বর্তমান উত্তর সাইপ্রাস) গাজীমাগুসা জেলার ফামাগুস্তা শহরে জন্মগ্রহণ করেন। তিনি ১৯৬৩ সালে তুরস্কের ইস্তাম্বুল বিশ্ববিদ্যালয় থেকে মেডিসিন বিষয়ে স্নাতক সম্পন্ন করেন। পরবর্তীতে তিনি ইউরোলজির উপর উচ্চতর ডিগ্রি নেন। তবে পেশা হিসাবে তিনি রাজনীতিকেই বেছে নিয়েছিলেন।
রাজনীতি
ডার্বিস এরোগলু ১৯৭৬ সালে তুর্কিশ ফেডারেটেড স্টেট অব নর্দান সাইপ্রাসের সংসদ সদস্য নির্বাচিত হন। একই সাথে তিনি ১৯৭৬ থেকে ১৯৭৭ সাল পর্যন্ত শিক্ষা, সংস্কৃতি, যুব ও ক্রীড়া মন্ত্রণালয়ের মন্ত্রী ছিলেন। এরোগলু ১৯৮৩ সালের নভেম্বরে উত্তর সাইপ্রাসের সাংবিধানিক সংসদের (টিআরএনসি) সদস্য হিসাবেও দ্বায়িত্ব পালন করেছিলেন। ১৯৮৫ ও ১৯৯৩ সালে এরোগলু ন্যাশনাল ইউনিটি পার্টির (ইউবিপি) নেতা হিসাবে প্রধানমন্ত্রী মনোনীত হয়েছিলেন। এর মাঝে ১৯৯৪ ও ৯৬ সালে তিনি জাতীয় সংসদের বিরোধীদলীয় নেতা ছিলেন। এবং ১৯৯৬ থেকে ২০০৪ পর্যন্ত তার দল উত্তর সাইপ্রাসের সাধারণ নির্বাচনে মেহমেদ আলী তালাত এর নেতৃত্বাধীন রিপাবলিকান তুর্কীশ পার্টির নিকট পরাজিত হয়েছিল। এরোগলুর ইউবিপি ১৮ এপ্রিল ২০০৯ সালের আইনসভা নির্বাচনে সংখ্যা গরিষ্ঠতা লাভ করেছিল এবং এরোগলু পুনরায় প্রধানমন্ত্রী নির্বাচিত হয়েছিলেন।
২১ নভেম্বর ২০০৫ সালে এরোগলু ন্যাশনাল ইউনিটি পার্টি ইউবিপির নেতৃত্ব থেকে পদত্যাগ করেন। পদত্যাগ করার সময় তিনি বলেছিলেন, "এটি যুব রক্তের দ্বারা নিয়ন্ত্রণ করার সময়"। কিন্তু ২০০৮ সালে তিনি আবারও দলের সভাপতি নির্বাচিত হন এবং ১৮ এপ্রিল ২০১০ ডার্বিস এরোগলু উত্তর সাইপ্রাসের রাষ্ট্রপতি নির্বাচিত হন। জাতিসংঘ নর্দান সাইপ্রাস সাংবিধানিক সংসদকে স্বীকৃতি প্রদান না করায় তিনি তুর্কি সাইপ্রাসীয়দের সমর্থনে স্বীকৃতি আদায়ের জন্য কাজ করেছিলেন।
১৯ এপ্রিল ২০০৫ সালে অনুষ্ঠিত রাষ্ট্রপতি নির্বাচনে ডার্বিস এরোগলু মুস্তাফা আকিনচির নিকট পরাজিত হন। তিনি ২৮.২% ভোট পেয়েছিলেন এবং মুস্তাফা আকিনচি ২৬.৯% ভোটে বিজয়ী হয়।
নারীর যৌনতা (মানব)
স্ত্রীর যৌনতা, যৌন পরিচয় এবং যৌন আচরণ, শারীরবৃত্তীয়, মানসিক, সামাজিক, সাংস্কৃতিক, রাজনৈতিক এবং যৌন কার্যকলাপের আধ্যাত্মিক বা ধর্মীয় দিকসহ আচরণ এবং প্রক্রিয়াগুলির বিস্তৃত পরিসরে এর অন্তর্ভুক্ত। মানব যৌনতা র একটি অংশ হিসাবে স্ত্রীর যৌনতা বিভিন্ন দিক এবং মাত্রা, নীতিশাস্ত্র, নৈতিকতা, এবং ধর্মতত্ত্ব নীতি দ্বারা সংযত করা হয়েছে। প্রায় যেকোন ঐতিহাসিক যুগে এবং সংস্কৃতিতে, সাহিত্য এবং চাক্ষুষ শিল্প সহ, জনপ্রিয় সংস্কৃতিসহ শিল্পগুলি মানব যৌনতা সম্পর্কিত একটি সমাজের দৃষ্টিভঙ্গির একটি উল্লেখযোগ্য অংশ উপস্থাপন করে, যা উভয় অন্তর্নিহিত(গোপন) এবং সুস্পষ্ট(অতিরিক্ত) দিক অন্তর্ভুক্ত করে এবং নারীর যৌনতা এবং আচরণ প্রকাশ করে।
বেশিরভাগ সমাজগুলিতে এবং আইনি বিচার বিভাগগুলিতে, আইনি বিধিনিষেধসহ যৌন আচরণের অনুমতি দেওয়া আছে। যৌনতা বিশ্বজুড়ে সংস্কৃতি ও অঞ্চল জুড়ে পরিবর্তিত হয় এবং ইতিহাস জুড়ে ক্রমাগত পরিবর্তিত হয়েছে এবং এটি স্ত্রীর যৌনতার ক্ষেত্রেও প্রযোজ্য। স্ত্রীর যৌনতার দিকগুলি জৈবিক লিঙ্গের, শরীরের চিত্র, স্ব-সম্মান, ব্যক্তিত্ব, যৌন অভিযোজন, মূল্য এবং মনোভাব, লিঙ্গ ভূমিকা, সম্পর্ক, কার্যকলাপ বিকল্প এবং যোগাযোগ সম্পর্কিত বিষয়গুলি অন্তর্ভুক্ত করে।
রাগমোচন
রাগমোচন, বা যৌন ক্লাইমেক্স, যৌন প্রতিক্রিয়া চক্রের সময় সংক্রামিত যৌন উত্তেজনােয় হঠাৎ স্রাব, এর ফলে পরিশ্রমী তীব্র পুলক অনুভব করে পেলভিক অঞ্চলের পেশী সংকোচন হয়। যোনিপথে সঙ্গমের সময়ে বিভিন্ন কারণে নারীদের রাগমোচন প্রায় হয়না বললেই চলে। মায়ো ক্লিনিক বলেছেন: "রাগমোচনগুলি তীব্রতায় পরিবর্তিত হয়, এবং নারীরা তাদের রাগমোচনের ফ্রিকোয়েন্সি এবং প্রচণ্ড উত্তেজনা বাড়াতে প্রয়োজনীয় উত্তেজনার পরিমাণে পরিবর্তিত হয়।" উপরন্তু, রাগমোচন অর্জন করার জন্য কিছু নারীদের একাধিক ধরনের যৌন উত্তেজনার প্রয়োজন হতে পারে।
নারীদের মধ্যে রাগমোচন সাধারণত দুটি বিভাগে বিভক্ত করা হয়েছে: ক্লিটেরাল এবং যোনি (বা জি স্পট) রাগমোচন। ৭০-৮০% নারীদের প্রচণ্ড উত্তেজনা অর্জনের জন্য সরাসরি ভগাঙ্কুর এর উদ্দীপনা প্রয়োজন,    যদিও পরোক্ষ ভগাঙ্কুর এর উদ্দীপনা যথেষ্ট হতে পারে।  ভগাঙ্কুর রাগমোচন অর্জন করা সহজ কারণ ভগাঙ্কুরের গ্ল্যান্স, বা পুরো ভগাঙ্কুর হিসাবে, ৮০০০ এরও বেশি সংবেদনশীল স্নায়বিক পেশী রয়েছে,   যা মানব পুরুষ লিঙ্গে উপস্থিত হিসাবে অনেক (বা কিছু ক্ষেত্রে) পেশীর সমান। যেহেতু ভগাঙ্কুর পুরুষ শিশ্নের সমসংস্থা হয়, এটি যৌন উদ্দীপনা পেতে তার ক্ষমতা সমতুল্য।
যদিও যোনি রাগমোচনগুলি অর্জন করা বেশ কঠিন, জি স্পট এলাকা সঠিকভাবে উত্তেজিত হলে রাগমোচন সৃষ্টি করতে পারে। জি স্পট এর অস্তিত্ব এবং একটি স্বতন্ত্র কাঠামো হিসাবে অস্তিত্বটি এখনও বিতর্কের অধীনে রয়েছে, কারণ এটির অবস্থানটি নারী থেকে নারীর মধ্যে পরিবর্তিত হতে পারে, কিছু মহিলাদের মধ্যে এটি অযৌক্তিক বলে মনে হয় এবং এটি হ'ল ভগাঙ্কুরের বাড়তি অংশ হতে পারে এবং তাই যোনি রাগমোচন সংঘটিত হয়।
এটি স্তনবৃন্ত, যোনি এবং জরায়ুমুখ এর উদ্দীপনা হিসাবে স্তনবৃন্তগুলির উদ্দীপনাকে মস্তিষ্কের একই এলাকা সক্রিয় করে এবং কিছু মহিলাদের কেবল স্তনবৃন্ত উদ্দীপনা থেকেই রাগমোচন হতে পারে।
একাধিক এবং অতিরিক্ত
নারীরা একাধিক রাগমোচন অর্জন করতে সক্ষম। 'একাধিক' অর্থ একাধিক রাগমোচন,একটির পরে অবিলম্বে আরেকটি, যখন একের পর এক মানে রাগুমোচন গুলি পরস্পর একের পর এক হয়ে থাকে তবে কয়েক মিনিটের বিরতি থাকে। যদিও একাধিক রাগমোচন খুব কমই অভিজ্ঞ হয়, তবে অসম্ভব নয়। লেখক মার্ক লেভিসন এটিকে নারীদের চূড়ান্ত অর্জন বলে বিবেচনা করেছেন।
হীরা পান্না
হীরা পান্না (हीरा पन्ना) হচ্ছে ১৯৭৩ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির লেখক, প্রযোজক এবং পরিচালক ছিলেন দেব আনন্দ, এই চলচ্চিত্রে ছিলেন দেব আনন্দ, জিনাত আমান, রাখী, রহমান, জীবন, এ কে হাঙ্গাল, প্যানতাল এবং ধীরাজ কুমার। চলচ্চিত্রটির সঙ্গীত পরিচালনায় ছিলেন রাহুল দেব বর্মণ।
কাহিনীসংক্ষেপ
হীরা (দেব আনন্দ) এর জীবনে দুটি গুরুত্বপূর্ণ জিনিসের একটি হচ্ছে আলোকচিত্র গ্রহণ এবং এয়ার-হোস্টেস রীমা (রাখী) এর জন্য তার ভালোবাসা। রীমা একটি বিমান দূর্ঘটনায় মারা গেলে হীরা তার আলোকচিত্র শখ নিয়ে আবার ব্যস্ত হয়ে পড়ে তবে তাকে ভুলতে পারেনা। একদা রাজা সাব (রহমান) নামের এক ধনাঢ্য ব্যক্তির একটি অনুষ্ঠানে হীরা ছবি তুলছিলো, ঐ অনুষ্ঠানে একটি ডায়মন্ড চুরী হয় পান্না (জিনাত আমান) দ্বারা, সে ওটা চুরি করে হীরার গাড়িতে লুকিয়ে রাখে। যখন হীরা জানতে পারে চুরির ব্যাপারে এবং সেই ডায়মন্ডটি তার কাছেই আছে তখন সে পান্নাকে পুলিশে ধরিয়ে দিতে চায় কিন্তু সে আবার জানতে পারে পান্না হচ্ছে তার মৃত প্রেমিকা রীমার ছোটো বোন।
ওহে শ্যাম
ওহে শ্যাম হলো ২০১৮ সালের পোড়ামন ২ চলচ্চিত্রে ইমরান মাহমুদুল ও দিলশাদ নাহার কনার গাওয়া একটি গান। গানটি লিখেছেন শাহ আলম সরকার এবং সুর ও সঙ্গীতায়োজন করেছে ইমন সাহা। গানটির জন্য ২০১৯ সালে ইমরান ও কনা শ্রেষ্ঠ গায়ক বিভাগে মেরিল-প্রথম আলো পুরস্কার অর্জন করেন। এটি ২০১৮ সালের ২৫ মে জাজ মাল্টিমিডিয়ার ইউটিউব চ্যানেল প্রকাশ করা হয়।
গানের কৃতিত্ব
ইউটিউবে গানটির আনুষ্ঠানিক সঙ্গীত ভিডিও অনুসারে, গানটির কৃতিত্ব নিম্নে উল্লেখ করা হলো
অগ্নিপুরুষ (চলচ্চিত্র)
অগ্নিপুরুষ ১৯৯০ সালে মুক্তিপ্রাপ্ত বাংলাদেশী মারপিট-ধর্মী নাট্ট্য চলচ্চিত্র। চলচ্চিত্রটি পরিচালনা করেছেন রায়হান মুজিব। শ্রেষ্ঠাংশে অভিনয় করেছেন জসিম, অঞ্জনা, মান্না সহ আরও অনেকে।
খ্রি-উ-দুম-ব্ত্সান
খ্রি-উ-দুম-ব্ত্সান বা গ্লাং-দার-মা  (রাজত্বকাল ৮৩৮ - ৮৪১) খ্রি-গ্ত্সুগ-ল্দে-ব্র্ত্সানের পরবর্তী এবং অন্তিম তিব্বত সম্রাট ছিলেন।
রাজ্যাভিষেক
তিব্বতী প্রবাদানুসারে দুই বোন ধর্মাবলম্বী মন্ত্রী খ্রি-গ্ত্সুগ-ল্দে-ব্র্ত্সানকে হত্যা করে তাঁর বৌদ্ধ ধর্ম বিরোধী ভাই গ্লাং-দার-মাকে সিংহাসনে বসান। কিন্তু এই ঘটনার সত্যতা সম্বন্ধে দ্বিমত রয়েছে।
বৌদ্ধ ধর্ম বিরোধিতা
গ্লাং-দার-মাকে বৌদ্ধ ধর্ম বিরোধী সম্রাট হিসেবে বর্ণনা করা হয়েছে। কথিত আছে, তিনি তিব্বত সাম্রাজ্যে বহু বৌদ্ধ ধর্মাবলম্বীদের হত্যা করেছিলেন। কিন্তু এই ঘটনার ঐতিহাসিকতা সম্বন্ধে দ্বিমত রয়েছে।
খ্রিস্টীয় দর্শন
খ্রিস্টান দর্শন দর্শনের এমন একটি বিকাশ যা খ্রিস্টান ঐতিহ্য থেকে আসে
রেনেসাঁ এবং সংস্কার খ্রিষ্টীয় দর্শন
বেশিরভাগ ক্ষেত্রেই, এই লেখকরা পশ্চিমা দার্শনিক জ্ঞানের চলমান সমস্যা-ঐতিহাসিক আকারকে যুক্ত না করে পূর্বের দার্শনিকের মধ্যে কিছু উল্লেখ করেছেন। কেলভিনের মৃত্যুর চার বছর আগে কেলভিন এবং আর্মিনিয়াসের মধ্যে জন্মগ্রহণ করেন, প্রোটেস্ট্যান্ট পণ্ডিততা পশ্চিমী মধ্যযুগের বিভিন্ন স্থানীয় ও কর্তৃপক্ষের কাছ থেকে গ্রহণ করেছিলেন। এটি ইতোমধ্যে লুথারের সহকর্মী ফিলিপ মেলানচথনের সাথে শুরু হয়েছে, যিনি লুথারের একক স্ক্রিপ্টার থেকে দার্শনিক ধর্মতত্ত্বে পরিণত হন; তবে প্রোটেস্ট্যান্ট স্কলারাস্টিজমের রিফর্মড রূপগুলি বৈচিত্র্যময়। গত শতাব্দীতে ভোলেনহোভেন হারম্যান ডুইউয়ার্ড এবং ডি এইচ থ্রি পর্যন্ত সত্যিকারের বিকল্প ছিল না।<!--
Contemporary philosophy
-->
চার্লসটন, সাউথ ক্যারোলাইনা
চার্লসটন মার্কিন যুক্তরাষ্ট্রের সাউথ ক্যারোলাইনা অঙ্গরাজ্যের বৃহত্তম শহর। এটি চার্লসটন কাউন্টির কাউন্টি আসন। চার্লসটন চার্লসটন-নর্থ চার্লসটন-সামারভিল মেট্রোপলিটন এলাকার প্রধান শহর। সাউথ ক্যারোলাইনার উপকূলের ভৌগোলিক মধ্যবিন্দুর দক্ষিণে চার্লসটন শহর অবস্থিত। এ শহরেই রয়েছে চার্লসটন বন্দর। ২০২০ সালের সেপ্টেম্বরের তথ্যানুযায়ী চার্লসটনের প্রাক্কলিত জনসংখ্যা ১,৩৮,৪৫৮।
চার্লসটন রাজা দ্বিতীয় চার্লসের নামানুসারে ১৬৭০ সালে চার্লসটাউন হিসাবে গড়ে ওঠেছিল। অ্যাসলি নদীর পশ্চিম তীরে আলবেম্যাল বিন্দুতে শহরটি প্রথমে প্রতিষ্ঠিত হলেও ১৬৮০ সালে নগর পরিকল্পনা পাল্টে ফেলা হয়। দশ বছরের মধ্যে চার্লসটন  উত্তর আমেরিকার পঞ্চম বৃহত্তম শহরে পরিণত হয়। চার্লসটন দাসব্যবসার অন্যতম কেন্দ্রস্থল ছিল। দাসব্যবসায়ীদের ধনে ও প্রাচুর্যে শহরটি আর্থিক সচ্ছলতা লাভ করে।
জোসেফ রেগের মতো স্বাধীনচেতা দাসব্যবসায়ীরা রাজকীয় আফ্রিকান কোম্পানির একচেটিয়া ব্যবসার অবসান ঘটাতে সক্ষম হন।  ঐতিহাসিকদের মতে, অর্ধেক আফ্রিকান ক্রীতদাসদের চার্লসটন শহরে, বিশেষত গাসডেন জেটিতে আনয়ন করা হতো। কিন্তু  এ সত্ত্বেও ব্রিটিশ ঔপনিবেশিক আমলে চার্লসটনকে স্থানীয় শাসনের আওতাভুক্ত করা হয়নি। ঔপনিবেশিক বিধানসভা এবং ব্রিটিশ সংসদ প্রেরিত গভর্নর চার্লসটনের কার্যক্রম তত্ত্বাবধান করতেন।  শহরটিকে নির্বাচন পরিচালনার জন্য কতকগুলো অ্যাংলিকান প্যারিশে বিভক্ত করা হয়েছিল।১৭৮৩ সালে স্বাধীনতা যুদ্ধের প্রাক্কালে চার্লসটাউনের নাম পাল্টে চার্লসটন করা হয়। সাউথ ক্যারোলাইনার মধ্যাঞ্চলে ক্রমশ জনসংখ্যা বৃদ্ধি পাওয়ার কারণে রাজ্য সরকার কলাম্বিয়াকে রাজধানী হিসেবে স্বীকৃতি দেয়। অ্যান্টেবেলাম যুগে এটি ক্রীতদাস-সংখ্যাগরিষ্ঠ একমাত্র প্রধান শহর ছিল। ১৮৪০ এর আদমশুমারি পর্যন্ত এটি যুক্তরাষ্ট্রের জনসংখ্যায় শীর্ষ দশটি শহরের একটি ছিল। শ্বেতাঙ্গ আবাদচাষী ও দাসব্যবসায়ীরা চার্লসটনের কার্যক্রম ব্যাপকভাবে নিয়ন্ত্রণ করত। তারা কেন্দ্রীয় সরকারকে ১৮২৮ ও ১৮৩২ সালে ট্যারিফ বা শুল্ক পুনর্বিন্যাসে বাধ্য করে। ১৮৬১ সালে চার্লসটনের আর্সেনাল, পিনকেনি দুর্গ ও সামটার দুর্গ থেকে কেন্দ্রীয় সরকারের সৈন্যদের সরে যেতে বাধ্য করা হয়। এটাই আমেরিকান গৃহযুদ্ধের ভিত্তি বপন করে দেয়। ২০১৮ সালে সিএনএন প্রকাশিত একটি প্রতিবেদনে দাসব্যবসায় ভূমিকার জন্য চার্লসটন আনুষ্ঠানিকভাবে ক্ষমা প্রার্থনা করে।
ভ্রমণব্যবসার জন্য চার্লসটন বিখ্যাত। ট্রাভেল অ্যান্ড লেইজার ম্যাগাজিন চার্লসটনকে যুক্তরাষ্ট্রের সেরা শহর হিসেবে স্বীকৃতি দিয়েছে। কয়েক দশক ধরেই চার্লসটন অন্যতম সেরা শহরের স্বীকৃতি লাভ করে আসছে।
ভয়েজার কর্মসূচি
ভয়েজার কর্মসূচি একটি মার্কিন মহাকাশ বৈজ্ঞানিক কর্মসূচি যা মহাকাশে দুটি জনহীন মহাকাশ অভিযান, সন্ধানী যথাক্রমে ভয়েজার ১ এবং ভয়েজার ২ প্রেরণ করে। ১৯৭০ দশকের শেষ সময়ে গ্রহের মধ্যে একটি অনুকূল প্রান্তিকীকরণ সুবিধা গ্রহণ করতে ১৯৭৭ সালে এগুলো প্রেরণ করা হয়। যদিও এগুলিকে আনুষ্ঠানিকভাবে বৃহস্পতি এবং শনিগ্রহের ব্যবস্থা অধ্যয়নের জন্য প্রেরণ করা হয়েছিল, কিন্তু এই সন্ধানীগুলি তাদের অভিযান চালিয়ে যেতে সক্ষম হয়।
২০১২ সালের ২৫ অগাস্ট মানবনির্মিত প্রথম বস্তু হিসেবে ভয়েজার ১ সৌরজগত-বহির্ভূত এলাকায় প্রবেশ করে, যা মানবজাতির ইতিহাসের এক অভূতপূর্ব ঘটনা ছিল। ২০১৮ সালে নাসা ঘোষণা দেয় যে সেই বছরের ৫ই নভেম্বর মহাকাশযান ভয়েজার ২ আন্তঃনাক্ষত্রিক মহাকাশে প্রবেশ করে। এটি ভয়েজার ১ এর পরে দ্বিতীয় বস্তু যা সৌরজগতের সীমানা ছাড়িয়ে গিয়েছে।
২০১৩ সালের হিসাবে ভয়েজার ১-এর আপেক্ষিক বেগ ছিল প্রতি সেকেন্ডে ১১ মাইল। কিন্তু সময়ের পরিবর্তনে এর শক্তি কমে এসেছে, এবং ২০২৫ সালের পরে এর কোন যন্ত্রাংশই সচল থাকবে না।
মহাকাশে ভয়েজার অভিযান দুইটি সৌরজগতের গ্যাস-সংবলিত গ্রহ বা গ্যাস দানব ও তাদের উপগ্রহ সম্পর্কে বহু তথ্য সংগ্রহ করে, যা সম্পর্কে আগে স্বল্প জ্ঞান ছিল।
বহিঃসংযোগ
নাসা সাইটসমূহ NASA instrument information pages:
অন্যান্য সাইটসমূহ
জাইন খান দুরানি
জাইন খান দুরানি একজন ভারতীয় অভিনেতা এবং মডেল, তিনি কুছ ভিজে আলফাজ চলচ্চিত্রে অভিনয়ের সুবাদে সুপরিচিত।
সর্বজনগ্রাহ্য হিসাববিজ্ঞান নীতিমালা
সর্বজনগ্রাহ্য হিসাববিজ্ঞান নীতিমালা(জিএএপি) সাধারণত কোনো অধিক্ষেত্র ব্যবহৃত আর্থিক হিসাববিজ্ঞানের মান কাঠামো নির্দেশিকা উল্লেখ করে থাকে। এটি হিসাবরক্ষণ মান বা আদর্শ হিসাবরক্ষণ অনুশীলন নামে পরিচিত। এটি মান এবং নিয়মাবলী অন্তর্ভুক্ত করে থাকে যা হিসাবরক্ষকগন লিপিবদ্ধকরণ, সংক্ষেপিতকরন এবং আর্থিক প্রতিবেদন প্রস্তুতের সময় অনুসরণ করে থাকেন। GAAP দ্বারা প্রদানকৃত নীতিমালা গুলো হলো- ১)পৃথক ব্যবসায় সত্তা ধারণা ২)অর্থের এককে পরিমাপক ধারণা ৩)সময়কাল বলা হিসাব-কাল ধারণা ৪)স্বীকৃতি নীতি ৫)চলমান ব্যবসায় ধারণা ৬)পূর্ণ প্রকাশ নীতি ৭)মিলকরন নীতি ৮)বস্তুনিষ্ঠার নীতি ৯)ঐতিহাসিক ব্যয় ও ক্রয়মূল্য নীতি ১০)রক্ষণশীলতার নীতি
মোঃ মুহসিন আলম
মোঃ মুহসিন আলম, এনডিসি, পিএসসি, বাংলাদেশ সেনাবাহিনীর একজন ব্রিগেডিয়ার জেনারেল পদবীর অফিসার। তিনি বাংলাদেশ সেনাবাহিনীর স্পেশাল ফোর্সের সদস্যদের মাঝে একজন জীবন্ত কিংবদন্তি।  তিনি ২০১২ সালে বিকেএসপির অধ্যক্ষ ছিলেন এবং সেখানে দুই বছর দায়িত্ব পালন করেন।  তিনি কর্নেল জিএস এবং ডিজিএফআই-এর উপ-মহাপরিচালক হিসেবেও দায়িত্ব পালন করেন।  ব্রিগেডিয়ার জেনারেল মোঃ মুহসিন আলম, এনডিসি, পিএসসি বাংলাদেশ সেনাবাহিনীর দুটি পদাতিক ব্যাটালিয়ন কমান্ড করেছেন।  তিনি একটি পদাতিক ব্রিগেডের ব্রিগেড কমান্ডার হিসেবেও দায়িত্ব পালন করেছেন।  তিনি বাংলাদেশ সেনাবাহিনীর একমাত্র প্যারা কমান্ডো ব্রিগেডের প্রতিষ্ঠাতা ব্রিগেড কমান্ডার। ২০১৯ সালে, প্যারা কমান্ডো ব্রিগেডের পক্ষ থেকে ব্রিগেডিয়ার জেনারেল মুহসিন বাংলাদেশের প্রধানমন্ত্রী শেখ হাসিনার কাছ থেকে পতাকা  গ্রহণ করেন।  এটি তাকে  একজন ফ্ল্যাগ অফিসার হিসেবে মর্যাদা দেয়।  বর্তমানে তিনি  ডেমোক্রেটিক রিপাবলিক অফ কঙ্গোতে MONUSCO-এর নরদার্ন সেক্টর কমান্ডার হিসেবে দায়িত্ব পালন করছেন।
শিক্ষাজীবন এবং প্রশিক্ষণ
ব্রিগেডিয়ার জেনারেল মোঃ মুহসিন আলম, এনডিসি, পিএসসি, ১৯৯১ সালে পদাতিক কোরে ২৪তম বিএমএ লং কোর্সের সাথে কমিশন লাভ করেন। তিনি দেশ এবং বিদেশে পেশাগত অনেক কোর্স সম্পন্ন করেন। তিনি আর্মি কমান্ডো কোর্সে শীর্ষস্থান অধিকার করে কোর্স সম্পন্ন করেন। এছাড়াও মালয়েশিয়া হতে কম্ব্যাট ট্র্যাকিং কোর্স, চীন হতে ফ্রি-ফল কোর্স এবং কানাডা হতে ইউএন ইন্টিগ্রেটেড মিশন স্টাফ অফিসার্স কোর্স সম্পন্ন করেন।
তিনি সামরিক বাহিনী কমান্ড ও স্টাফ কলেজ হতে স্নাতকোত্তর ডিগ্রী, জাতীয় বিশ্ববিদ্যালয় হতে প্রতিরক্ষা অধ্যয়নে মাস্টার (এমডিএস) এবং জাতীয় প্রতিরক্ষা কলেজ হতে স্নাতকোত্তর ডিগ্রী অর্জন করেন। তিনি হাজারাবাড়ি উচ্চ বিদ্যালয়, জামালপুর থেকে মাধ্যমিক ও নটরডেম কলেজ, ঢাকা থেকে উচ্চ মাধ্যমিক পাশ করেন।
পার্বত্য চট্রগ্রামে চাকরি
একজন তরুণ অফিসার হিসেবে তিনি ইস্ট বেঙ্গল রেজিমেন্টের একটি ব্যাটালিয়নে দায়িত্ব পালন করেন এবং পার্বত্য চট্টগ্রামে অপারেশন দাবানল এ অংশ নেন।  এ সময় তিনি মরিশ্যা জোনে (রাঙ্গামাটি পার্বত্য জেলা) দায়িত্ব পালন করেন।  তিনি বাংলাদেশ ইনফ্যান্ট্রি রেজিমেন্টের (বিআইআর) একটি ব্যাটালিয়নের কমান্ডিং অফিসার (সিও) ছিলেন।  তিনি রুমা জোনের জোন কমান্ডারও ছিলেন।
একটি পরিস্থিতি সামাল দেয়ার জন্য তাকে রাতারাতি বাঘাইহাট জোনের ­জোন কমান্ডার নিয়োগ করা হয়। এছাড়াও তিনি রুমা জোন থেকে লিকরিপাড়া এলাকায় মাদক দমন অভিয়ান পরিচালনা করেন।
ফ্রি-ফলার
তিনি একজন সক্রিয় স্কাই ডাইভার।  তিনি চীনের পিএলএ এয়ারবর্ন স্কুলে ফ্রি ফল কোর্স সম্পন্ন করেছেন।  তিনি বাংলাদেশ সশস্ত্র বাহিনীর একমাত্র অফিসার যিনি ব্রিগেডিয়ার জেনারেল পদবিতে ফ্রি ফল জাম্প সম্পন্ন করেন।
জাতীয় বিজয় দিবস প্যারেড ২০২১-এ ফ্রিফল কন্টিনজেন্টের নেতৃত্বদান
১৬ ডিসেম্বর ২০২১ ছিল বাংলাদেশের বিজয় দিবস এবং স্বাধীনতার ৫০ তম বার্ষিকী। একি সাথে এটি ছিল জাতির পিতা বঙ্গবন্ধু শেখ মুজিবুর রহমানের জন্মশতবার্ষিকীর বছর। এই সময়কে স্মরণীয় করে রাখতে প্যারা কমান্ডো ব্রিগেডের ৫০ জন অকুতোভয় ফ্রি ফলার বিজয় দিবস প্যারেডে যোগদান করেন। ফ্রি ফলার কন্টিনজেন্টের নেতৃত্ব দেন ব্রিগেডিয়ার জেনারেল মুহসিন। বাংলাদেশের ইতিহাসে প্রথমবারের মতো, একজন ব্রিগেডিয়ার জেনারেল জাতীয় বিজয় প্যারেডে ফ্রি ফল জাম্প করেন। যা সংবাদ ও সামাজিক যোগাযোগ মাধ্যমে অত্যন্ত প্রশংসিত হয়েছিল।
এছাড়াও তিনি তিনি জাতীয় বিজয় দিবস প্যারেড ২০২১-এ প্যারা কমান্ডো কন্টিনজেন্ট সার্বিক নেতৃত্ব দিয়েছিলেন। যার মধ্যে ছিল - আনুষ্ঠানিক কুচকাওয়াজ, SPIE (স্পেশাল পেট্রোল ইনসারশন ও এক্সট্রাকশন), কাউন্টার টেরোরিজম এবং সর্বশেষে - ফ্রি ফলার কন্টিনজেন্ট।
জাতীয় বিজয় দিবস প্যারেড ২০১৯ - এ ব্রিগেডিয়ার জেনারেল মুহসিন কর্তৃক বাংলাদেশ সেনাবাহিনীতে প্রথমবারের মতো SPIE প্রবর্তন করা হয়।
স্কুল অব ইনফ্যান্ট্রি এন্ড ট্যাকটিকস
মোঃ মুহসিন আলম স্কুল অব ইনফ্যান্ট্রি এন্ড ট্যাকটিকস এর একজন অভিজ্ঞ প্রশিক্ষক।  লেফটেন্যান্ট পদবিতে তিনি অস্ত্র শাখায় দায়িত্ব পালন করেন এবং ইয়ং অফিসার বেসিক কোর্স পরিচালনা করেন।  ক্যাপ্টেন পদবীতে, তিনি ১৯৯৪ থেকে ১৯৯৬ সাল পর্যন্ত এবং মেজর হিসেবে তিনি ২০০২ থেকে ২০০৪ সাল পর্যন্ত স্পেশাল ওয়ারফেয়ার উইংয়ে দায়িত্ব পালন করেন। তিনি বেসিক কমান্ডো কোর্স (বিসিসি), আর্মি কমান্ডো কোর্স (এসিসি), কাউন্টার ইনসারজেন্সি (সিআই), জঙ্গল ওয়ারফেয়ার (JW) কোর্স, ট্র্যাকিং কোর্স এবং ফ্রি ফল কোর্স পরিচালনা করেন।
স্টাফ নিযুক্তি
তিনি স্টাফ অফিসার হিসেবে একটি স্বতন্ত্র পদাতিক ব্রিগেডের জেনারেল স্টাফ অফিসার গ্রেড-২ (জিএসও-২) হিসেবে দায়িত্ব পালন করেন।
কমান্ড
তিনি চাকরি জীবনে দুইটি পদাতিক ব্যাটালিয়নের অধিনায়ক, একটি ইউএন স্পেশাল ফোর্স কন্টিনজেন্ট কমান্ডার (ইউনামিড-দারফু্‌র, সুদান) এবং একটি পদাতিক ব্রিগেডের ব্রিগেড কমান্ডার এবঙ্গি প্যারা কমান্ডো ব্রিগেডের প্রথম কমান্ডার হিসেবে দায়িত্ব পালন করেছেন। বর্তমানে তিনি  ডেমোক্রেটিক রিপাবলিক অফ কঙ্গোতে MONUSCO-এর নরদার্ন সেক্টর কমান্ডার হিসেবে দায়িত্ব পালন করছেন।
অনুশীলন
উক্ত ব্রিগেডিয়ার জেনারেল বিভিন্ন যৌথ প্রশিক্ষনে অংশগ্রহণ করেছেন। এর মধ্যে ব্যালেন্স বাফেলো এন্ড এডভান্সড মার্কসম্যানশীপ (ইউএস সেনাবাহিনী), টাইগার শার্ক (ইউএস সেনাবাহিনী) এবং অনুশীলন কোপ সাউথ   (ইউএস বিমান বাহিনী) ইত্যাদি উল্লেখযোগ্য।
প্যারা কমান্ডো ব্রিগেডের কমান্ডার হিসেবে, তিনি এক্সারসাইজ টাইগার শার্ক, ২৪ দিনের যৌথ কাউন্টার-টেরোরিজম ট্রেনিং এক্সারসাইজ বেঙ্গল ব্রিট (রয়্যাল ব্রিটিশ আর্মি) এবং ছয় দিনব্যাপী এক্সারসাইজ কোপ সাউথ  (ইউএস এয়ার ফোর্স)। তার দিক নির্দেশনায় ২০২১ এ বাংলাদেশ পুলিশের ক্রাইসিস রেসপন্স টিমের সদস্যদের এক সপ্তাহব্যাপী কাস্টমাইজড প্রশিক্ষণ প্রদান করা হয়
প্রশিক্ষন
মোঃ মুহসিন আলম গত ১৩ জানুয়ারি২০২২ হতে ইউএনের ব্যানারে ডেমোক্রেটিক রিপাবলিক অফ কঙ্গোতে নদার্ন সেক্টর কমান্ডার হিসেবে দায়িত্ব পালন করছেন। কমান্ডের শুরুতেই তিনি অধীনস্থ ইউনিট সমূহের প্রশিক্ষন জোরদার করেন। মিশন ম্যান্ডেট নিশ্চিত করার লক্ষে তিনি বেসামরিক নাগরিকদের সুরক্ষা ও রুলস অফ এঙ্গিগেজমেন্ট এর উপর গুরুত্ব আরোপ করেন। তার বিচক্ষণ দিকনির্দেশনায় নদার্ন সেক্টরের শান্তিরক্ষীগ্ণ কোনো অপারেশন পরিচালনা করার সক্ষমতা অর্জন  করেন। কয়েকটি উল্লেখযোগ্য প্রশিক্ষণ  হল দাঙ্গা নিয়ন্ত্রণ, ফাস্ট রোপিঙ্গি, ফরোয়ার্ড এয়ার কন্ট্রোলার (এফএসি) প্রশিক্ষণ, র‍্যাপ্লিঙ্গি, ফোর্স প্রোটেকশন, কাউন্টার-অ্যাম্বুশ, কনভয় এসকর্টিং, ক্যাজুয়ালটি ইভাকুয়েশন, এপিসি ড্রাইভিং, ডিফেন্সিভ ড্রাইভিং, ­রোবাস্ট পেট্রোল ইত্যাদি।
অভিযান
মোঃ মুহসিন আলম তার দায়িত্বপূর্ণ এলাকায় বিভিন্ন সশস্ত্র গোষ্ঠীর বিরুদ্ধে বেশ কিছু অপারেশনের সরাসরি নেতৃত্বে ছিলেন। তার মধ্যে উল্লেখযোগ্য হলোঃ অপারেশন উজি হিল-১, অপারেশন উজি হিল-২, অপারেশন ধেজা, অপারেশন বালি ও অপারেশন সাকে। তার মেধাবী নেতৃত্বে পরিচালিত অপারেশনের ফলে বর্তমানে সশস্ত্র গোষ্ঠী সমূহ কার্যত নিষ্ক্রিয় অবস্থায় রয়েছে। তিনি তার দায়িত্বপূর্ণ এলাকার মধ্যে বেসামরিক নাগরিকদের জীবনের উপর ঝুকি কমিয়ে তাদের চলাচলের স্বাধীনতা নিশ্চিত করেছেন।
স্বল্পতম সময়ের মধ্যে বিভিন্ন সশস্ত্র গোষ্ঠীর বিরুদ্ধে সফল অপারেশন পরিচালনা করার জন্য জেনারেল মুহসিন চারটি পৃথক অপারেশনের জন্য পরপর চারটি প্রশংসাপত্র পেয়েছেন। অদ্যাবধি কোনো সেক্টর কমান্ডারকে এই সম্মাননা প্রদান করা হয়নি।
সমন্বয়
প্রদর্শন ও উপস্থিতির মাধ্যমে বেসামরিক নেতৃত্বাধীন স্থিতিশীলতা প্রক্রিয়া সহজ করার জন্য, ব্রিগেডিয়ার জেনারেল মুহসিন আলম স্থানীয় সরকার এবং স্থানীয় সাম্প্রদায়িক নেতাদের সহায়তা করছেন। তার অধীনে থাকা শান্তিরক্ষীরা স্থানীয় নিরাপত্তা বাহিনীকে সমর্থন ও শক্তিশালী করেছে। ব্রিগেডিয়ার জেনারেল মুহসিন আলম স্থানীয় সরকার প্রধান এবং গভর্নরের সাথে প্রায়শই মিটিং করেছেন। এছাড়াও তিনি ডেমোক্রেটিক রিপাবলিক অফ কঙ্গো (FARDC) নেতৃত্বের সশস্ত্র বাহিনীর সাথে ঘনিষ্ঠ যোগাযোগ বজায় রেখেছেন। তিনি FARDC সামরিক অঞ্চলের কমান্ডার এবং কমান্ডার, সেক্টর অপস ইতুরির সাথে বেশ কয়েকটি সমন্বয় সভা করেছিলেন।
হৃদয় এবং মন জয়
MONUSCO শান্তিরক্ষীরা যে বিশ্বস্ত তা প্রমাণ করার জন্য ব্রিগেডিয়ার জেনারেল মুহসীন আলম সামরিক ও স্থানীয় জনগণের মধ্যে একটি কৌশলগত এবং অপারেশনাল সমন্বয় চালিয়েছিলেন। তিনি কঙ্গোলিজদের হৃদয় ও মন জয় করতে খুবই আগ্রহী ছিলেন। তার নেতৃত্বে, নরদার্ন সেক্টর বিভিন্ন বেসামরিক-সামরিক সহযোগিতা (CIMIC) কার্যক্রম পরিচালনা করে। ব্রিগেডিয়ার জেনারেল মুহসিন তার দায়িত্বের এলাকায় বেশ কয়েকটি মেদিকেল ক্যাম্পেইনের আয়োজন করেছিলেন  । বর্তমানে, ব্রিগেডিয়ার জেনারেল মুহসিন আলম বাংলাদেশ সেনাবাহিনীর পক্ষ থেকে একটি প্রাথমিক বিদ্যালয়ের প্রধান পৃষ্ঠপোষক, যা বাংলাদেশের জাতির পিতার নামে নামকরণ করা হয়েছে -  "বঙ্গবন্ধু এমবিআইও প্রাথমিক বিদ্যালয়।" তিনি কম্পিউটার প্রশিক্ষণের আয়োজন করেছিলেন এবং স্থানীয় শিক্ষার্থীদের ল্যাপটপ প্রদান করেছিলেন।   তিনি বুনিয়ার জেনারেল হাসপাতালে প্রাথমিক প্যারামেডিক প্রশিক্ষণ এবং মহিলা শিক্ষার্থীদের জন্য আত্মরক্ষামূলক প্রশিক্ষণ পরিচালনা করেছিলেন। ব্রিগেডিয়ার জেনারেল মুহসিন আলম এবং তার কমান্ডের অধীনে শান্তিরক্ষীরা তার দায়িত্বের এলাকার মধ্যে রাস্তা এবং কালভার্ট নির্মাণ করে মানবিক সহায়তা প্রদান করেছেন।  ব্রিগেডিয়ার জেনারেল মুহসিন নিশ্চিত করেছেন যে ,এলাকার তরুণদের বিভিন্ন চাকুরী করার মত দক্ষতা আছে। নর্দার্ন সেক্টর আয়োজিত “দ্য স্কুল প্রমোশন প্রোগ্রাম ফর পিস 2022” - যেখানে 64. স্কুল এবং 21টি সম্প্রদায় অংশগ্রহণ করেছে - স্থানীয়দের এবং MONUSCO শান্তিরক্ষীদের মধ্যে পারস্পরিক আস্থা ও আস্থা বৃদ্ধি করেছে।
তার কাজের স্বীকৃতিস্বরূপ, ২২শে জুলাই ২০২২ তাকে ফোর্স কমান্ডারের প্রশংসায় ভূষিত করা হয়।
মনুস্কো বিরোধী বিক্ষোভের বিরুদ্ধে সফল আন্দোলন
২৫ জুলাই, ২০২২-এ সমগ্র পূর্ব ডিআরসি জুড়ে মনুস্কো-বিরোধী বিক্ষোভ ছড়িয়ে পড়ে। উত্তেজিত কঙ্গোলিজ নাগরিকরা উত্তর কিভু এবং দক্ষিণ কিভুর মনুস্কো স্থাপনা এবং বাসস্থান ভাংচুর করে। বিক্ষোভকারীরা গোমা, বেনি এবং বুটেম্বো শহরে মনুস্কো ঘাঁটিগুলিতে সহিংসভাবে হামলা চালায়। ফোর্স সদর দপ্তর, লেভেল-৩ হাসপাতাল, সেন্ট্রাল লজিস্টিক বেস, ব্যান ইঞ্জিনিয়ার কোম্পানি, এবং BANATU উন্মত্ত বিক্ষোভকারীদের দ্বারা  হামলার শিকার হয়েছিল।  প্রায় তিন সপ্তাহ ধরে চলা এই ভয়ঙ্কর প্রতিবাদে বেসামরিক নাগরিকরা এই অঞ্চলে জাতিসংঘের কর্মীদের, উপকরণ এবং তথ্যের উল্লেখযোগ্য ক্ষতি করে। এই আন্দোলনে তিনজন MONUSCO সদস্য সহ ৩৬ জনের প্রাণহানি ঘটে। কিন্তু MONUSCO-এর উত্তর অংশ ইতুরি প্রদেশে কোনো মনুস্কো-বিরোধী বিক্ষোভ দেখা যায়নি।  এটা সম্ভব হয়েছে শুধুমাত্র উত্তর সেক্টরের কমান্ডার ব্রিগেডিয়ার জেনারেল মুহসিনের দক্ষ নেতৃত্ব, সক্রিয় সিদ্ধান্ত গ্রহণ এবং দ্রুত পদক্ষেপের কারণে।
জেনারেল মুহসিন সরকার, রাজনৈতিক, ধর্মীয়, যুব, ছাত্র নেতা, কলেজ ও বিশ্ববিদ্যালয়ের শিক্ষক এবং ট্যাক্সি ড্রাইভার সহ প্রদেশের সকল স্তরকে সক্রিয়ভাবে মনুস্কোকে সমর্থন করতে এবং সংকটের সময়ে শান্তিরক্ষীদের সাথে কাজ করার জন্য সক্রিয়ভাবে নিযুক্ত করেছিলেন। ফলস্বরূপ, পূর্ব ডিআরসি-র অন্যান্য প্রদেশে তীব্র মনুস্কো-বিরোধী বিক্ষোভের সময়ও ইতুরি প্রদেশে পরিস্থিতি শান্তিপূর্ণ ছিল। মুহসিনের দূরদর্শিতা এবং সক্রিয় পদক্ষেপের জন্য এটি সম্ভব হয়েছিল। এছাড়াও এটি জাতিসংঘের শান্তিরক্ষী অপারেশনে বাংলাদেশী শান্তিরক্ষীদের বিশ্বাসযোগ্যতা নিশ্চিত করেছে এবং বাংলাদেশের নাম ও খ্যাতির উন্নয়ন করেছে। ইউএসজি, এসআরএসজি, ফোর্স কমান্ডার এবং অনেক ইউএন অফিসিয়ালদের দ্বারা জেনারেল মুহসিনের অবদান ব্যাপকভাবে প্রশংসিত হয়েছে। দেশ-বিদেশের বহু সংবাদপত্র ও ইলেকট্রনিক মিডিয়াতেও তা প্রকাশিত হয়। এছাড়াও, এটি অনেক সামাজিক মিডিয়াতেও প্রকাশিত হয়েছিল।
ব্যক্তিগত জীবন
জেনারেল মুহসিন ১৯৭১ সালে বাংলাদেশের জামালপুরে জন্মগ্রহণ করেন। তিনি বিবাহিত এবং এক পুত্র সন্তানের পিতা। তিনি একজন দক্ষ গলফার। তিনি সাম্প্রতিক COVID-19 মহামারীর মধ্যে মানবিক সহায়তায় অংশ নিয়েছিলেন। তিনি ভ্রমণ করতে ভালবাসেন এবং অফিসিয়াল এবং ব্যক্তিগতভাবে অনেক দেশ ভ্রমন করেছেন।